text: Първа купа "Пирин" по летен биатлон в Банско - 24chasa.bg
  https://www.24chasa.bg/sport/article/7656492 www.24chasa.bg
  16.09.2019 10:34; Антоанета Маскръчка
  В събота и неделя на Бъндериша поляна се даде старт на една нова традиция в летния биатлон, която има за цел да предостави на най-малките възрасти да участват в състезание от такъв формат. Отбори от цялата страна се включиха в надпреварата с което положиха основи купа "Пирин" да стане част от националния календар по летен биатлон. В съзтезанието участваха отборите на ски клуб "Банско", НСА, спортен клуб "Рожен", спортен клуб "Аякс" и спортен клуб "Ком". И в двата състезателни дни младата надежда на ски клуб "Банско" - Благовест Стоянов се окичи в злато. Много добро представяне и за Нели Златева, която в първия състезателен ден поради грешки в стрелбата не успя да се качи на стълбичката, но във втория ден спечели бронз. Треньорите на ски клуб "Банско" по биатлон Ирина Никулчина и Елена Дурчова благодариха за подкрепата на Община Банско и безвъзмездната помощ на клуба на ветераните, както и на Българската федерация по биатлон за провеждането на това състезание, което поставя ново начало в историята на биатлона.